ดาวโจนส์ปิดนิวไฮ,น้ำมันบวก,ทองพุ่ง
หุ้นดาวโจนส์ปิดบวก 94.28 จุด ทำนิวไฮ ด้านราคาน้ำมันเพิ่มขึ้น 48 เซนต์ ขณะที่ทองคำพุ่ง 11.90 ดอลลาร์
2 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,913.84 จุด เพิ่มขึ้น 94.28 จุด หรือ +0.26% ดัชนี เอสแอนด์พี 500 ปิดที่ 4,613.67 จุด เพิ่ม 8.29 จุด หรือ +0.18% ดัชนี แนสแดค ปิดที่ 15,595.92 จุด เพิ่มขึ้น 97.53 จุด หรือ + 0.63%ดัชนีดาวโจนส์, ดัชนี เอสแอนด์พี 500 และดัชนี แนสแดค ตลาดหุ้นนิวยอร์กต่างก็ปิดทำนิวไฮเมื่อวันที่ 1 พ.ย.) โดยได้ปัจจัยหนุนจากแรงซื้อหุ้นกลุ่มพลังงานและหุ้นกลุ่มที่ได้ประโยชน์จากการเปิดเศรษฐกิจสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 48 เซนต์ ปิดที่ 84.05 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 99 เซนต์ ปิดที่ 84.71 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม เพิ่มขึ้น 11.90 ดอลลาร์ ปิดที่ 1,795.80 ดอลลาร์ต่อออนซ์